Sydney Penny

Sydney Penny (* 7. August 1971 in Nashville, Tennessee) is en US-amerikaansche Schauspelerin.

 Leven 
Penny is en boren Cherokee Indianersche. e hett al in teemlich junge Johren Kontakt mit dat Showbusiness kregen, vun wegen, dat ehr Öllern as Country- un Western-Singers in’t Gewarf arbeiden deen un se jemehr Dochter ok in junge Johren al mit in jemehr Optreden inbetogen hebbt.

Al mit acht Johren hett se in de Feernsehprodukschoon The Night Rider mitmaakt. Dorna hett se wietere Rullen speelt, vör allen in Feernsehregen. Grode Acht hett ehr de Rull as Meggie Cleary in The Thorn Birds bröcht. Se weer to de Tiet jüst eerst twölf Johr oolt.

Siet de Tiet hett se jümmer wedder in en Veeltall vun Rullen speelt, vör allen in Feernseregen un Mini-Regen as t. B. in Twilight Zone, Beverly Hills, 90210, The Bold and the Beautiful usw., man ok in verscheden Feernseh- un Kinoprodukschonen weer se mit dorbi. Toletzt speel se de Julia Santos in de ABC-Sepenoper All My Children vör de Kamera.

Penny is mit Robert Powers verheiraadt, de ok in’t Feernsehgewarf arbeit. Siet Mai 2007 hebbt de beiden tohopen en Söhn.

 Filmografie (Utwahl) 
 Johr Titel Synchroonsnacker 1979 The Night Rider, Feernsehn   1981 The Patricia Neal Story, Feernsehndt.: Triumph der Liebe   1983 The Thorn Birds, Feernseh-Minireegdt.: Die Dornenvögel Alana Horrigan 1984 Getting Physical, Feernsehndt.: Fit fürs Leben   1985 Pale Riderdt.: Pale Rider – Der namenlose Reiter Madeleine Stolze 1986 News at Elevendt.: Schlagzeile – Rufmord   1988 La Ciociara, Feernsehndt.: Cesira – Eine Frau besiegt den Krieg   1988 Bernadettedt.: Bernadette – Das Wunder von Lourdes Dascha Lehmann 1990 La Passion de Bernadette   1991 Child of Darkness, Child of Light, Feernsehndt.: Das Kind des Satans   1992-93 Santa Barabara, Feernsehreegdt.: California Clan Nadja Reichardt 1996 Hearts Adrift, Feernsehndt.: Leinen los für die Liebe   1998 The Pawndt.: The Pawn – Ein Cop rechnet ab   1998-99 Hyperion Bay, Feernsehreeg   2000 Beverly Hills, 90210, Feernsehepisoden   2001-03 Largo Winch, Feernsehreegdt.: Largo Winch – Gefährliches Erbe Silvia Mißbach 2003-05 The Bold and the Beautiful, Feernsehreegdt.: Reich und schön Claudia Lössl 2006 Hidden Places, Feernsehndt.: Die Orangenpflückerin Katja Liebing 1993-2008 All My Children, Feernsehreeg   2011 The Wife He Met Online, Feernsehn   2012 Dark Canyon Cornelia Waibel 2013 The Perfect Summer   2013 Heart of the Countrydt.: Wo du zu Hause bist   2016 Heritage Falls   2017 Mountain Top  

 Utteken 
För ehr Film- un Feernsehrullen is Sydney Penny al ölven mol för Filmpriesen vörslahn worrn, wovun se dree wunnen hett:
 1984: den Young Artist Award in de Kategorie Best Jungdorstellersche in en Feernsehfilm för The Thorn Birds.
 1986: den Young Artist Award in de Kategorie Utermatig Dorstellen vun en junge Dorstellersche för Pale Rider.
 1996: den Soap Opera Digest Award in de Kategorie Best Leevbegeevnis för All My Children.

 Weblenken 

Kategorie:Fru
Kategorie:Börger von de USA
Kategorie:Schauspeler
Kategorie:Engelsch
Kategorie:Boren 1971